ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL         			
H O T Ă R Â R E
· privind desemnarea persoanei care va ține Registrul de evidenţă a datoriei publice locale şi Registrul de evidenţă a garanţiilor locale ale oraşului Boldeşti-Scăeni

 	Având în vedere: 
- referatul de aprobare, înregistrat sub nr. 14012/21.08.2024 prin care primarul oraşului Boldeşti-Scăeni propune desemnarea persoanei care va tine Registrul de evidenţa a datoriei publice locale şi Registrul de evidenţă a garanțiilor locale ale oraşului Boldeşti-Scăeni;
 	- raportul de specialitate al compartimentului de resort, înregistrat sub nr. 14013/21.08.2024;
	- Hotărârea Consiliului Local al oraşului Boldeşti-Scăeni, nr. 69/17.12.2002, privind numirea pesoanei care va ţine Registrul de evidenţă a datoriei publice locale şi Registrul garanţiilor locale;
 - dispoziţiile art. 62 alin. (2) şi alin. (5)-(8) din Legea nr. 273/2006 privind finanțele publice locale, cu modificările și completările ulterioare;
 	- dispoziţiile Ordonanţei de Urgenţă nr. 64/2007 privind datoria publică, cu modificările şi completările ulterioare,
 - dispoziţiile punctului 9, cap. I din Normele metodologice pentru înregistrarea şi raportarea datoriei publice aprobate prin Ordinul ministrului economiei şi finanţelor nr. 1059/2008, cu modificările şi completările ulterioare, 
- avizul secretarului general, înregistrat sub nr.14014/21.08.2024;
- avizul comisiei de specialitate nr. 3 –juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local,
	În temeiul prevederilor art. 129 alin (1) şi alin. (14) art. 139 alin. (1)  şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,
	Consiliul Local al oraşului Boldeşti-Scăeni, întrunit în şedinţa publică ordinară în data de 27.08.2024, adoptă prezenta hotărâre:

Art.1. Se desemnează doamna Nedelcu Mariana-Camelia având funcţia Şef serviciu buget, finanțe, contabilitate, impozite şi taxe, resurse umane şi salarizare, ca persoană care va ţine Registrul de evidenţa a datoriei publice locale şi Registrul de evidenţa a garanţiilor locale ale oraşului Boldeşti-Scăeni.
Art.2 Pe data adoptării prezentei hotărâri Hotărârea Consiliului Local al oraşului Boldeşti-Scăeni, nr. 69/17.12.2002, îşi încetează aplicabilitatea.
Art.3. Prezenta hotărâre se comunica persoanei desemnate la art. 1 și se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.                  
    PREŞEDINTE DE ŞEDINŢĂ,                                        
      TĂNĂSESCU STELIAN HORAŢIU               CONTRASEMNEAZĂ,
                                                                        SECRETAR GENERAL,
                                                                      TUDOR FLORINA NELI
Boldeşti-Scăeni, 27.08.2024

